Koloss (personaj)

Koloss () — Marvel Comics personajı. Mutant, İks-adamlar üzvü və super qəhrəmandır. 1975-ci ildə Len Ueyn və Deyv Kokrum tərəfindən yaradılmış və "Böyük ölçülü İks-adamlar" komiksinin ilk sayında yer almışdır. Böyük bacısı İlyana Rasputin də mutantdır və Maqik adı ilə İks-adamlar komandasının üzvüdür. 1990-cı illərə qədər İks-adamlar üzvü olmuş, qısa müddətliyinə Ekskalibur komandasına qatılmış, amma İks-adamlarə qayıdaraq bir daha ayrılmamışdır.

"Wizard" jurnalı Kolossu "Top 200 komiks personajı" siyahısında 184-cü yerdə göstərmişdir. 2006-cı ildə IGN-nın "Top 25 İks-adamlar üzvü" siyahısında 10-cu göstərilmişdir. 2013-cü ildə ComicsAlliance-nin "Ən cazibədar 50 komiks personajı" siyahısında 22-ci yeri tutmuşdur.

 Bioqrafiya 
 İlk illəri 

Rusiyada bir fermer ailəsində anadan olur. Astronavt olan böyük qardaşı Mixail raket qəzasında ölür. Yeniyetmə dövründə Pyotr öz mutant güclərini kəşf edir. Bacısını idarədən çıxmış traktorun altında əzilməkdən xilas etdiyi gün Proffesor X onu İks-adamlar komandasına dəvət edir.Giant-Size İks-adamlar #1 Dürüst, saf və ailəsini sevən Koloss öz gücünü köməyə ehtiyacı olanlara sərf etməyə qərar verir və İks-adamlara qatılır.

 İks-adamlar 
Koloss uzun müddət İks-adamlar komandasına xidmət verir. Fırtına onu kiçik qardaşı kimi görür. Amma Koloss Mutant qətliamı hadisəsində ilk dəfə qan axıtmalı olur.

Kolossun komandaya yeni qatılan Kitti Prayda qarşı hisləri yaranır.Uncanny İks-adamlar #129 Qısa müddət sonra bir-birinə hislərini etiraf edirlər, hətta "Gələcəyin keçmiş günləri" hadisəsində gələcəkdə evlənirlər. Amma TsayiSecret Wars #5-12 hadisəsindən sonra Pyotr həyatını xilas etmək üçün iyrənc Morlokla evlənib Nyu York tunellərində yaşamağa məcbur olan Kittini tərk edir. Tsayi Battleworldda yaşayan bir yerlidir. Koloss ona aşiq olur. Amma döyüşlərin birində ölən Kolossu həyata geri qaytarmaq üçün Tsayi öz həyatını fəda edir. O gündən sonra Koloss bir daha birini sevməyəcəyini bildirir. Kitti uzun müddət Yaponiyada Şimal porsuğu ilə birlikdə yaşadığı macəralardan sonra Koloss ilə ancaq dost olur.

 Çöküş 

Kolossun bacısı İlyana LeqasiUncanny İks-adamlar #303 (August 1993) adlı mutant virusundan öldükdən sonra Koloss İks-adamlardan ayrılıb Maqnetoya qatılır. Qısa müddət Ekskaliburda çıxış edir, amma yenə İks-adamlara qayıdır. İks-adamların üzvü Vəhşi heyvan Leqasi virusuna qarşı peyvənd tapır. Peyvəndin bütün dünyaya yayılıb mutantları sağaltması üçün bir mutant üzərində tətbiq olunmalıdır, amma bu mutant öləcəkdir. Vəhşi heyvan peyvənddən istifadə etmək istəmir, amma Koloss gizlicə peyvəndi öz üzərində tətbiq edir. Bacısı Maqik virusun ilk, özü isə son qurbanı olur.

Daha sonra Koloss yenə həyata döndürülür.

 Digər mediada 
 Filmlər 
2000-ci ildə "İks-adamlar" filmində Kolossun ancaq kameo görüntüsü olmuşdur. 
2003-cü ildə "X2" filmində Koloss rolunu Daniel Kodmor oynamışdır. Filmdə Koloss Xavier İnstitutuna basqın edən Uilyam Straykerə qarşı döyüşmüşdür.
 2006-cı ildə "İks-adamlar: Son müqavimət" filmində Daniel Kodmor yenə Koloss rolunu oynamışdır. Koloss filmdə Alkatras adasında İks-adamlarla Maqnetoya qarşı mübarizə aparmışdır.
 Daniel Kodmor 2014-cü ildə "İks-adamlar: Gələcəyin keçmiş günləri" filmində Kolossu canlandırmışdır. Lakin bu filmdə Koloss böyük rol oynamamışdır.
 2016-cı ildə "Dedpul" filmində Koloss personajını Andre Trisoto canlandırmışdır.

 Televiziya 

 Video oyunlar 

 İstinadlar 

 Xarici keçidlər 

 UncannyXmen.Net

Kateqoriya:Marvel Comics mutantları
Kateqoriya:Marvel Comics superqəhrəmanları
Kateqoriya:1975-ci ildə tanıdılan komiks personajları